《和陶渊明饮酒诗》
宋代·滕岑

我游桐君山，霁色天地开。
秋水净远瞩，秋山入奇怀。
兹游有夙约，所愿喜不乖。
岩岩彼高阁，上有浮云栖。
其下插奫沦，百尺不见泥。
同来二三友，斗酒相戏和。
笑语飞鸟上，醉眼风烟迷。
醒时日已堕，明月照我回。

作者简介：滕岑（一一三七～一二二四），字元秀，严州建德（今浙江建德东北）人。高宗绍兴二十九年（一一五九）领乡荐，屡试进士不第。光宗绍熙元年（一一九○）特奏名，调徽州歙县尉。终母忧，再调温州平阳县丞，秩满监南岳庙。宁宗嘉定十七年卒，年八十八。有诗集，已佚。事见《桐江集》卷一《滕元秀诗集序》。　滕岑诗，据《瀛奎律髓》、《永乐大典》等书所录，编为一卷。